जपुजी साहिब के शुद्ध उच्चारण को संगत ने जाना
सिखनानकशाही कैलेंडर संवत 549 के तहत 14 मार्च को नए वर्ष में प्रवेश करेंगे। इसी को समर्पित जमशेदपुर अकाली दल द्वारा शहर की सिख संगत को गुरुघर से जोड़ने का प्रयास सोमवार को किया गया। सोमवार को साकची गुरुद्वारा कमेटी के सहयोग से गुरुद्वारा में गुरवाणी पाठ बोद्ध समागम के पहले दिन पंथ प्रसिद्ध प्रचारक शिरोमणि गुरुद्वारा प्रबंधक कमेटी अमृतसर से पहुंचे भाई जज सिंह परमजीत सिंह ने दो सत्रों में संगत को शुद्ध गुरवाणी उच्चारण करने के गुर सिखाए।
पहले सत्र की शुरुआत दल के जत्थेदार ज्ञानी जरनैल सिंह ने गुरु चरणों में अरदास कर की। उसके बाद संगत से प्रचारकों ने श्री जपुजी साहिब का पाठ श्रवण किया। शाम के सत्र में अपराह्न तीन बजे भी संगत ने श्री रहिरास के पाठ का उच्चारण करना सीखा। साकची कमेटी द्वारा आई संगत की सेवा में भरपूर सहयोग किया जा रहा है। मंगलवार को भी दोनों वेला समागम सजेगा। दल के चेयरमैन रामकिशन ने शहर की संगत से इस अनमोल समय का लाभ लेने की अपील की है। कार्यक्रम को सफल बनाने में प्रधान गुरदीप सिंह, अवतार सिंह, हरजीत सिंह, रविंद्र सिंह, रविंद्रपाल सिंह, शान सिंह, पूरन सिंह, साकची गुरुद्वारा के हरविंदर सिंह मंटू आदि सहयोग कर रहे हैं।
hin_Deva hin_Deva hin_Deva